### Resumé

En privat bygherre har anmodet om en lokalplan for [adresse] 22, 24, 26, 28 og 30 i Vejle til offentlige formål. På ejendommen ligger [adresse] og [adresse].

Bygherre vil gerne etablere en udvidelse til [adresse]. Udvidelsen består af en værelsesfløj i tre etager, en mellembygning med foyer og en ny undervisningsbygning med sportsfaciliteter i to etager. Udvidelsen bygges på den vestlige side af eksisterende skolebebyggelse, hvor der i dag ligger tre lærerboliger, og på den østlige side af en fodboldbane. Derudover muliggør lokalplanen også en udvidelse af en bygning med undervisningsfaciliteter i det sydvestlige hjørne af lokalplanområdet.

### Sagsfremstilling

*![Figur 1: Kort over lokalplanområdet](data:image/jpeg;base64...)*

*Figur 1: Kort over lokalplanområdet.*

![Figur 2: Udsnit af kortbilag 3 som viser fremtidige forhold.](data:image/jpeg;base64...)

*Figur 2: Kortbilag 3 Fremtidige forhold.*

![Figur 3: Fremsendt bebyggelsesplan med forslag til fremtidige forhold i [adresse]:image/jpeg;base64...)

*Figur 3: Fremsendt bebyggelsesplan med forslag til fremtidige forhold i lokalplanområdet.*

**Planens historik**

Teknisk Udvalg besluttede på mødet 4. marts 2025, pkt. nr. 35, at igangsætte udarbejdelse af lokalplan nr. 1429 Offentlige formål ved [adresse], Vejle.

**Lokalplanens indhold**

En privat bygherre har anmodet om en lokalplan for [adresse] 22, 24, 26, 28 og 30 i Vejle til offentlige formål. På ejendommen ligger [adresse] og [adresse]. Lokalplanområdet er cirka 6,6 ha og omfatter det eksisterende skoleområde med udendørs sportsarealer. Lokalplanområdet afgrænses af [adresse] og [adresse] mod nord, øst og syd. Ved det nordvestlige hjørne af lokalplanområdet ligger flere lærerboliger og to almindelige boliger mellem skolens sportsplads og [adresse]. Mod vest afgrænses lokalplanområdet af et parcelhuskvarter ved Nørrebjerget og Nørrediget og vest herfor ligger Østjyske Motorvej. Terrænet i lokalplanområdet falder mod syd.

Formålet med lokalplanen er at muliggøre, at der etableres en udvidelse til [adresse]. Udvidelsen består af to større bygninger, forbundet af en lille mellembygning som et H set oppefra. Den nye bebyggelse bygges på den vestlige side af eksisterende skolebebyggelse. Bebyggelsen placeres hvor der i dag ligger tre lærerboliger som nedrives, og i den østlige side af en eksisterende fodboldbane. Længst mod vest etableres en værelsesfløj i tre etager. Mellembygningen rummer en foyer, og mod den eksisterende skolebebyggelse etableres en ny undervisningsbygning i to etager med sportsfaciliteter. Ditte Kristensen og undervisningsbygningen etableres med saddeltag for at bibeholde samme formsprog som de eksisterende bygninger, hvor gavlmotivet går igen. Ny bebyggelse skal også udføres i materialer, der harmonerer med den eksisterende bebyggelse. Den vestligste fløj skal derfor fremstå i røde teglsten, for at danne en afslutning på den samlede bebyggelse, mens undervisningsbygningen udføres med sort eller mørk grå plade materiale. Lokalplanen fastsætter bevarende bestemmelser for den eksisterende bebyggelse, således det også fremadrettet vil fremstå som et samlet bygningsværk. Dermed kan den oprindelige hovedbygning fra 1943 ikke nedrives, og alle facader udført i røde teglsten skal fortsat fremstå i røde tegl ved renovering eller ombygning.

Lokalplanen giver derudover mulighed for at etablere en udvidelse af en undervisningsbygning i lokalplanområdets sydvestlige hjørne, som kaldes Josephine Bech. Bygningen ligger nær skoven adskilt fra den øvrige eksisterende bebyggelse, og kan derfor have et andet udtryk med et mere naturligt præg i materialerne. Bebyggelse skal derfor udføres med sortmalet eller naturfarvet træbeklædning og grønt tag beplantet med græsser og urter. Bebyggelsen må opføres i højst én etage og højden skal trappe ned mod vest. Bygningens samlede fodaftryk udgør næsten et cirkelslag.

Yderligere kan der etableres et større cykelskur i den nordlige del af området. Øvrig fremtidig sekundær bebyggelse kan opføres udenfor byggefelterne, som er fastsat i lokalplanen.

I lokalplanen stilles også krav til bevaring af beplantning. De ubebyggede arealer fremstår med sportsbaner og sportsfaciliteter indpasset i de grønne, sammenhængende græsarealer med enkeltstående træer, som giver et parklignende miljø. Samtidig står et stort, gammelt og markant egetræ nær skolens parkeringsarealer, som er synligt ved ankomsten til området. Også langs lokalplanområdets vestlige skel er en række af træer som danner en fin afgrænsning til boligområdet mod vest. Der stilles krav til bevaring af disse træer, samt til erstatning. Ligeledes stilles krav til etablering af afskærmende beplantning af buske ved en mindre strækning langs lokalplanområdets vestlige og nordlige afgrænsning. Denne beplantning skal skærme skolens arealer mod nabohaver ved Josephine Bech og ved nye p-pladser.

**Miljøvurdering**

Forslag til lokalplan nr. 1429 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

**Høringsperiode**

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg med anvendelsesændringer eller nyudlæg.

Høringsperioden for lokalplanen fastsættes til fire uger, da lokalplanen er af en karakter, med et geografisk anvendelsesområde, en kompleksitet og et omfang, hvor fire uger vurderes at være rimelig tid til inddragelsen af offentligheden.

**Overtagelsespligt/Frafaldserklæring**

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Der er foretaget en bæredygtighedsvurdering af lokalplanen i forhold til planens bæredygtige potentiale. Der er målt på fem bæredygtige hovedområder: Miljø, sociokulturel og funktionel kvalitet, teknik, proces og økonomi.

Der er arbejdet med bevaring af den eksisterende bebyggelse. Samtidig giver lokalplanen mulighed for udvidelse af de fysiske rammer, så skolen kan blive på sin nuværende lokation og fortsat udnytte bygningsmassen til skoleformål i fremtiden. Til ny bebyggelse anvendes blandt andet træ og teglsten. Træ er et fornybart og relativt bæredygtigt materiale. Teglsten har et højt CO2-aftryk, men også en lang levetid og er vedligeholdelsesfrie, hvilket er godt for driftsøkonomien. Der stilles krav til en høj arkitektonisk kvalitet, hvilket kan bidrage til at forlænge bebyggelsens levetid.

Bygninger og anlæg indpasses efter landskabets topografi, hvilket begrænser jordflytning, som har et højt CO2-aftryk. Friarealer integreres med tilstødende grønne områder og er indrettet til ophold, sport og sociale møder. Samtidig bevares et gammelt egetræ samt øvrige eksisterende træer, og der stilles krav om beplantning af hjemmehørende arter, som fremmer artsmangfoldigheden og kræver begrænset pleje. Der er arbejdet med vandhåndtering, for at skåne værdifulde åløb og for at skåne bymidten for øgede mængder vand.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 4. november 2025, punkt 184:

**at** udvalget anbefaler over for Byrådet, at forslag til lokalplan nr. 1429 vedtages og offentliggøres i 4 uger.

####

#### Beslutning fra Teknisk Udvalg, den 4. november 2025, punkt 184:

Anbefalet.

Ernst Olsen var fraværende.

####

#### Beslutning fra Økonomiudvalget, den 17. november 2025, punkt 275:

Anbefales.

Fraværende: Johnny Thygesen.

### Beslutning

Godkendt.

Fraværende: Åse Svendsen, I stedet mødte William Svendsen.

Fraværende: Marcus Paulsen, I stedet mødte Jørgen Jacobsen.

Fraværende: Helle Jespersen.